กำจัดกิ้งกือนอกบ้าน ป้องกันกิ้งกือบุกบ้าน กำจัดกิ้งกือในบ้าน
ลองไปตามร้านขายเครื่องมือและอุปกรณ์ทำสวนหรือเคมีภัณฑ์ดู จะหาซื้อออนไลน์ก็ได้ ว่ามีสเปรย์หรือผงโรยกำจัดกิ้งกือไหม ปกติที่ฉลากจะระบุว่ามีส่วนผสมเป็น bendiocarb, carbaryl, cyfluthrin และ propoxur ต้องอ่านคำแนะนำการใช้งานและคำเตือนก่อนฉีดพ่นเสมอ ฉีดพ่นหรือโรยยาฆ่าแมลงให้ทั่วบริเวณบ้านด้านนอก ตามคำแนะนำและคำเตือนที่ฉลาก ถ้ากิ้งกือเลื้อยมาโดน ยาฆ่าแมลงจะติดไปตามขา ทำให้กิ้งกือตายในที่สุด อย่าลืมสวมถุงมือก่อนใช้งาน เพื่อป้องกันไม่ให้ยาฆ่าแมลงระคายผิว อ่านฉลากให้ละเอียด ว่าต้องฉีดพ่นหรือโรยยาฆ่าแมลงบ่อยแค่ไหน ถ้าใช้แบบผงแล้วอยู่ในที่ร้อนชื้น ฝนตกประจำแบบบ้านเรา ก็ต้องโรยเพิ่มบ่อยๆ ถ้าใช้สูตรน้ำแบบฉีดพ่นจะสะดวกกว่า ถ้ารู้รังหรือแหล่งรวมตัวของกิ้งกือนอกบ้านคุณ ให้ผสมยาฆ่าแมลงแบบใช้นอกบ้านลงในดินหรือเศษซากต่างๆ เช่น กระจายยาฆ่าแมลงให้ทั่ววัสดุคลุมดินในแปลงดอกไม้ สุดท้ายกิ้งกือจะได้รับสารเคมีเข้าไปจนตาย ถ้าใครอยากใช้วิธีธรรมชาติ ไม่อยากให้มีสารเคมีปนเปื้อนในดิน ก็ให้ผสมขี้เถ้าไม้แห้ง 2 - 3 กำมือลงในดินรอบบ้าน ขี้เถ้าไม้จะทำให้ดินแห้ง กิ้งกือวางไข่ไม่ได้ ให้เลือกใช้ตัวใดตัวหนึ่งใน 2 ชนิดที่ว่ามา 2 อย่างนี้หาซื้อได้ตามร้านขายอุปกรณ์ทำสวน ใช้โรยลงดินที่กิ้งกือชุม ทั้ง 2 อย่างนี้เป็นผงละเอียดคมๆ ที่บาดตัวและทำให้กิ้งกือขาดน้ำตาย นอกจากนี้กรดบอริกยังอันตรายต่อท้องของกิ้งกือถึงชีวิตด้วย จริงๆ แล้ว 2 ตัวนี้ใช้ในบ้านได้ด้วย เช่น โรยตามรอยแตกหรือที่ชื้นๆ แต่ไม่แนะนำให้ใช้ในบ้านที่มีเด็กหรือสัตว์เลี้ยง ถ้ากำจัดกิ้งกือในบ้านก็แล้ว ในสนามก็แล้ว แต่กิ้งกือยังบุกบ้าน แนะนำให้โทรเรียกบริษัทรับกำจัดแมลงมาจะดีที่สุด ถึงจะแพงกว่าวิธีอื่น แต่รับรองว่าได้ผลคุ้มราคา โดยเฉพาะถ้ากิ้งกือบุกบ้านเยอะเป็นพิเศษ หรือกำจัดแล้วกลับมาอีก ถ้าไม่รู้จะเลือกบริษัทไหนดี ลองถามเพื่อน ครอบครัว หรือเพื่อนบ้านดู ไม่ก็ค้นหาในเน็ต อ่านรีวิวของผู้ใช้จริง เลือกบริษัทที่น่าเชื่อถือและไม่เกินงบ หญ้าสูงๆ ใบไม้เป็นกอง และพวกปุ๋ยคอกหรือวัสดุคลุมดินในสนามหลังบ้าน นี่แหละที่ซ่อนตัวชั้นดีของกิ้งกือ ต้องหมั่นตัดหญ้าให้สั้นเป็นประจำ กำจัดกองใบไม้รอบบ้าน ถ้าปลูกต้นไม้ดอกไม้แล้วมีวัสดุคลุมดิน หรือหมักปุ๋ยคอกไว้ ก็ต้องอยู่ห่างจากตัวบ้านอย่างน้อย 60 - 90 ซม. (2 - 3 ฟุต) ขึ้นไป ที่ซ่อนอื่นๆ ของกิ้งกือที่พบบ่อย ก็เช่นกองขยะ กองหิน แผ่นไม้ผุๆ และกองปุ๋ยคอก อย่างที่บอกว่ากิ้งกือชอบที่ชื้นๆ เพราะงั้นต้องรักษาบ้านให้แห้งที่สุด โดยล้างรางน้ำฝนและเช็คว่าปลายรางหรือท่อน้ำอยู่ห่างจากตัวบ้าน ถ้าบ้านตั้งอยู่ในที่ลุ่ม ก็ต้องติดตั้งบ่อสูบ ไม่ให้น้ำท่วมชั้นล่าง ถ้ามีปัญหาบ้านอับชื้นจนกิ้งกือบุกเรื่อยๆ ให้ต่อรางน้ำฝนยาวออกไปไกลจากตัวบ้านมากที่สุด เช็คตามกำแพง หน้าต่าง และประตู ว่ามีรูหรือช่องให้กิ้งกือเข้ามาได้หรือเปล่า ถ้ามี ให้ติดแถบยางซีลใต้ประตู ขอบหน้าต่าง ใช้ยาแนวหรืออุดรูรั่ว รอยแตก เพื่อปิดช่องไม่ให้กิ้งกือเข้ามาในบ้านได้ บางทีกิ้งกือก็มาตามช่องระบายอากาศ แนะนำให้ป้องกันโดยติดมุ้งลวดที่ด้านนอกของแต่ละช่อง ย้ำอีกทีว่ากิ้งกือชอบที่อับชื้น เพราะงั้นก็ช่วยได้ถ้าหาเครื่องดูดความชื้นมาใช้ในบ้าน ถ้าไม่แน่ใจว่าบ้านตัวเองถือว่าอากาศชื้นหรือเปล่า ให้ซื้อเครื่องวัดความชื้นในอากาศ (hygrometer) แบบไม่แพงมากมาวัด หาซื้อได้ตามร้านขายอุปกรณ์งานช่าง ใช้แล้วจะแสดงระดับความชื้นในบ้านคุณ ถ้าชื้น ให้เปิดเครื่องดูดความชื้นไปเรื่อยๆ จนระดับความชื้นลดเหลือ 50% ลงไป ระวังเป็นพิเศษบริเวณใต้ถุนบ้าน ใต้พื้นห้องโล่งๆ หรือห้องใต้ดิน ถ้าในบ้านมีบริเวณที่ว่ามา มักเป็นจุดที่อับชื้นที่สุด ถ้ากิ้งกือบุกบ้าน เป็นไปได้ว่ามาทางจุดที่ว่านี่แหละ อันนี้ก็ต้องดูว่าอยู่ในชุมชนหรือหมู่บ้านจัดสรร ถ้าเช็คแล้วเลี้ยงได้ ก็หาไก่มาเลี้ยงซะเลย ไก่นี่ช่วยกำจัดศัตรูพืชได้หลายชนิดเลย รวมถึงกิ้งกือด้วย เรียกว่าเป็นวิธีกำจัดกิ้งกือที่ธรรมชาติสุดๆ แต่ไก่กินเยอะมากในแต่ละวัน เพราะงั้นก็ไม่ต้องขนมาเลี้ยงเยอะแยะ ถ้ากิ้งกือไม่ได้บุกบ้านจนพอเลี้ยงไก่ทั้งฝูง ทันทีที่เห็นกิ้งกือโผล่มาในบ้าน ต้องรีบกำจัดทันที จะบี้ให้ตาย หรือใครกลัวบาป ก็ให้เก็บใส่ถุงดำมัดปากให้มิดชิดพร้อมทิ้งไปกับรถขยะ ย้ำว่าต้องกำจัดทันทีที่เห็นกิ้งกือมาเพ่นพ่านในบ้าน ห้ามปล่อยทิ้งนอกบ้านหรือในสวนเด็ดขาด ปกติกิ้งกือจะไม่ยกพวกมาบุกบ้านคุณทีละเยอะๆ เพราะงั้นถ้าเจอกิ้งกือเมื่อไหร่แล้วกำจัดทันที จะเห็นผลเสมอ ถ้ากลัวหรือขยะแขยง ไม่อยากบี้กิ้งกือ เพราะแค่เข้าใกล้ก็ขนลุก ให้ใช้ไม้กวาดหรือเครื่องดูดฝุ่นกำจัดกิ้งกือแทน แล้วเอาใส่ถุงมัดปากให้สนิท ทิ้งให้ห่างบ้าน จะเป็นถังขยะหน้าบ้านรอรถขยะมาเก็บ หรือออกไปทิ้งนอกบ้านได้ยิ่งดี  ห้ามทิ้งตะขาบที่ถังขยะในตัวบ้านเด็ดขาด เพราะเดี๋ยวก็เลื้อยกลับออกมา ถ้าสังเกตเห็นกิ้งกือจำนวนมากในบ้าน แนะนำให้ใช้เครื่องดูดฝุ่นกำจัดให้หมด ทั้งสะดวกและเห็นผล จะใช้ยาฆ่าแมลงสำหรับฉีดพ่นในบ้านกำจัดกิ้งกือแทนก็ได้ โดยฉีดพ่นที่กิ้งกือโดยตรง เท่านี้ก็ไม่รอดมือคุณไปได้  ถ้าอยากรู้ว่าผลิตภัณฑ์นั้นใช้กำจัดกิ้งกือได้หรือไม่ ให้อ่านคำแนะนำการใช้งานที่ฉลาก จะมีบอกว่าใช้กำจัดสัตว์ชนิดใดได้บ้าง ย้ำว่าต้องทำตามคำแนะนำการใช้งานที่ฉลากอย่างเคร่งครัด และเช็คให้ดีๆ ว่าใช้ในบ้านได้ไหม ปลอดภัยต่อเด็กและสัตว์เลี้ยงหรือเปล่า ลองเช็คที่ร้านขายเครื่องมือและอุปกรณ์ก่อสร้างหรือปรับปรุงบ้านดู ว่ามีกับดักกิ้งกือไหม ส่วนใหญ่กับดักแบบนี้จะมีไฟตรงกลางไว้ล่อกิ้งกือ ข้างในเป็นทางลาดลงไป พอกิ้งกือหลงไฟเข้าไปก็ติดกับ กลับออกมาไม่ได้
ใช้ยากำจัดกิ้งกือโดยเฉพาะ. ฉีดพ่นยาฆ่าแมลงรอบบ้าน. ปรับดินรอบบ้าน ไม่ให้มีที่ซ่อน. โรยดินเบา (diatomaceous earth) หรือกรดบอริก (boric acid) ลงในดินรอบสนาม. ปล่อยเป็นหน้าที่ของมืออาชีพ ถ้ากำจัดไม่หมดเสียที. ตัดหญ้าเป็นประจำ และอย่าปล่อยให้มีกองใบไม้หรือเศษซากต่างๆ. เปลี่ยนเส้นทางของรางน้ำฝนให้ห่างจากตัวบ้าน. อุดรอยแตกหรือรูรั่วต่างๆ ที่กิ้งกือใช้เข้ามาในบ้าน. ใช้เครื่องดูดความชื้น เพื่อขจัดความชื้นส่วนเกินในบ้าน. เลี้ยงไก่ซะเลย. เห็นแล้วกำจัดทันที. กวาดหรือดูดฝุ่นถ้าขยะแขยงไม่อยากจับ. ถ้าไม่อยากแตะต้องสัมผัสกิ้งกือ ก็ฉีดยาฆ่าแมลงที่ใช้ในบ้านแทน. วางกับดักในบ้าน.
https://www.wikihow.com/Get-Rid-of-Millipedes https://www.wikihow.com/Get-Rid-of-Millipedes https://www.wikihow.com/Get-Rid-of-Millipedes
Using Outdoor Repellents Preventing Millipede Outbreaks Removing Millipedes from Your Home